L’Agència Jove de Burjassot reprén el projecte de “Cacharrería informática”
2025-07-24

Reparació i actualització d’ordinadors, reparació i actualització de tablets i formació als usuaris i usuàries sobre les reparacions que s’han realitzat sobre els equips. Aquests són els serveis que rebran les persones que decidisquen beneficiar-se del projecte gratuït “Cacharrería informática” que, a partir de l’1 de juny, tornarà a engegar l’Agència Jove de Burjassot, el servei d’atenció i assessorament a la joventut de l’Institut Municipal de Cultura i Joventut de Burjassot.

Així, entre l’1 i el 13 de juny, les persones que desitgen reparar els seus equips, hauran de dipositar-los en el despatx de l’Agència Jove (planta 1, Casa de Cultura), els dilluns i els dimecres, de 10 a 13 h i de 17 a 19:30 h. Allí es rebran els equips pel personal que actualment està desenvolupant les seues pràctiques en l’Agència Jove, i que serà l’encarregat de procedir a la reparació dels equips.

Una vegada reparats, es comunicarà als propietaris i propietàries que ja poden passar a arreplegar-los.